Jonty, ander legendes terug op veld | Netwerk24
Jonty, ander legendes terug op veld
Die Suid-Afrikaanse krieketlegende Jonty Rhodes gaan sy terugkeer tot die veld maak.
Jonty Rhodes. Foto: Gallo Images
Rhodes en ’n rits ander voormalige sterspelers gaan in Februarie aan ’n T20-wêreldreeks in Indië deelneem.
Sachin Tendulkar van Indië en die Windies se Brian Lara se kolwe gaan ook dan weer flits.
Voormalige spelers van vyf lande sal in aksie wees, onder wie Virender Sehwag van Indië, Australië se Brett Lee en die Sri Lankaan Tillakaratne Dilshan.
Tendulkar (46) is die voorste lopievraat in die geskiedenis van toets- en eendagkrieket. Hy het in sy loopbaan van 24 jaar meer as 34 000 lopies aangeteken en 100 honderdtalle behaal. Hy het in 2013 uitgetree.
Tendulkar het in 2008 Lara se rekord vir die meeste toetslopies verbygesteek. Die hotklou van die Windies het 11 953 lopies aangeteken. Hy het in 2007 uitgetree.
Lara hou steeds die rekord vir die hoogste individuele telling in toetse, naamlik ’n onoorwonne 400 teen Engeland in 2004 in Antigua. – Reuters
Meer oor: Jonty Rhodes
AB is kolfwerk se Jonty, sê Boucher
Kyk: Superman? Spiderman? Nee, AB-man!
Jonty klaar met afrigting, help nou met fiksheid
Jonty groet Mumbai ná nege jaar